СПЕЦИФИЧНИ ИЗИСКВАНИЯ И УКАЗАНИЯ

ПРИ ИЗГОТВЯНЕТО НА ОФЕРТАТА ЗА УЧАСТИЕ В ОТКРИТа процедура ЗА ВЪЗЛАГАНЕ НА обществена поръчка С ПРЕДМЕТ:

**Изготвяне на предварителни оценки на регионалните планове за развитие (РПР) за периода 2014-2020 г., разработвани за районите от ниво 2 в България - Северозападен район, Северен централен район, Североизточен район, Югоизточен район, Югозападен район, Южен централен район.**

**1.** Офертата се изготвя по приложения в документацията образец. Невъзможността участникът да предостави цялата изискана информация или представи оферта, неотговаряща на условията посочени от Възложителя в документацията за участие при всички случаи води до отстраняване му.

**2.** При изготвяне на офертата участникът трябва да се придържа към “Указания към участниците за реда и условията за провеждане на открита процедура за възлагане на обществена поръчка” от настоящата документация.

**3.** До участие в откритата процедура се допускат всички български и чуждестранни физически и юридически лица, както и техни обединения.

**4.** Документ за учредяване на обединението (оригинал или нотариално заверено копие), когато участникът е обединение, което не е юридическо лице.

**5.** Когато участник в процедурата е обединение, което не е юридическо лице, документите по чл. 56 ал.1, т.1, 4, 5 от ЗОП се представят от всяко физическо или юридическо лице, включено в обединението.

**6.** Когато участникът е чуждестранно физическо или юридическо лице или техни обединения, офертата се подава на български език. Документът по чл.56, ал.1 т.1 от ЗОП се представя в официален превод, а документите по чл. 56 ал.1, т.1, 3, 4, 5 от ЗОП, които са на чужд език се представят и в превод. Ако участникът е обединение, документите се представят от от всяко физическо или юридическо лице, включено в обединението.

**7.** Всички разходи за подготовка и участие в процедурата са за сметка на участника.

**8.** Всяка оферта следва да съдържа следното:

**8.1. Оферта -** *Образец № 1;*

**8.2. Списък на всички документи, съдържащи се в офертата**, подписан и подпечатан от участника /представляващия - *Образец № 2*;

**8.3**. **Административни сведения за участника** – попълва се приложения към настоящата документация *Образец № 3;*

**8.4**. **Копие от удостоверение за актуално състояние или** **копие от документа за единен идентификационен код** съгласно чл. 23 от Закона за търговския регистър, когато участникът е юридическо лице, копие от документ за самоличност, когато участникът е физическо лице. Когато участникът в процедура е чуждестранно юридическо лице или техни обединения – документ за регистрация съобразно националното му законодателство, документа се представя и в **официален превод**.

**8.5.** **Икономически и финансови възможности на участника:**

**8.5.1.** Информация за общия оборот и оборота от дейности в областта на предмета на поръчката\* за последните три години в зависимост от датата, на която участникът е учреден или е започнал дейността си - *Образец № 18.*

\* Под "област на предмета на поръчката" следва да се разбира: разработване на стратегии и планове за регионално и местно развитие; социално-икономически анализи и прогнози за разработване на документите за стратегическо планиране на регионалното и местното развитие или оценки на тяхнотоизпълнение; методологически документи, разработки и обучения за подготовка, наблюдение и оценка на планове, програми и проекти в областта на устойчивото интегрирано регионално и местно развитие, включително свързани с опазване на околната среда;отделни стратегически интердисциплинарни проучвания в областите икономика, социално развитие и човешки ресурси, базова инфраструктура, включително с екологично предназначение.

**8.5.2**. Заверено копие от баланса и отчета на приходите и разходите на участника за последните три финансово приключили години оформени съгласно ЗС.

**Критерии за подбор, включващи минимални изисквания по т. 8.5**

**1.**  Оборот от дейности в областта на предмета на поръчката за последните три години - мин. 120000 (сто и двадесет хиляди ) лева без ДДС.

**8.6. Технически възможности и квалификация на участника:**

**8.6.1**. Декларация, съдържаща списък с изпълнени договори в областта на предмета на поръчката през последните 3 години, включително стойностите, датите и възложителите - *Образец № 10*;

**8.6.2.**  Списък на екипи от експерти, предложени за изпълнение на поръчката – *Образец № 13* . Формират се три екипа от експерти за изпълнение на следните дейности:

- Изготвяне на оценки на социално-икономическото въздействие на РПР;

**-** Извършване на екологични оценки (ЕО) на РПР;

**-** Разработване на основните елементи на оценката за съвместимостта на РПР с предмета и целите на опазване на защитените зони (или степента на въздействие на РПР, върху природните местообитания и местообитанията на видовете - предмет на опазване в защитените зони).

Участникът представя копия на дипломи за завършено висше образование, заверени копия на трудовите / гражданските договори на ръководителя и на лицата, включени в екипа за изпълнение на поръчката с заличена конфиденциална информация. Копията на трудовите/гражданските договори да бъдат заверени „Вярно с оригинала”. Професионалната квалификация на екипа се доказва с: за всеки експерт от екипа се представя професионална автобиография по *Образец № 14* и списък на изпълнени разработки или проекти в областта на предмета на поръчката, в изработването на които е участвал. Списъкът следва да е придружен от референции. Опита в посочената сфера се доказва и с представяне на копия на трудови или осигурителни книжки.

**Критерии за подбор, включващи минимални изисквания по т. 8.6**

**1.** Участникът следва да докаже опит в разработването на документи и/или реализацията на проекти, сходни с предмета на настоящата обществена поръчка, като представи референции за 3 изпълнени договора в рамките на последните три години в някоя от следните области:

* + разработване на стратегии и планове за регионално и местно развитие;
  + социално-икономически анализи и прогнози за разработване на документите за стратегическо планиране на регионалното и местното развитие или оценки на тяхното изпълнение;
  + методологически документи, разработки и обучения за подготовка, наблюдение и оценка на планове, програми и проекти в областта на устойчивото интегрирано регионално и местно развитие, включително свързани с опазване на околната среда;
  + отделни стратегически интердисциплинарни проучвания в областите икономика, социално развитие и човешки ресурси, базова инфраструктура, включително с екологично предназначение.

**2.** Участникът следва да осигури мултидисциплинарен екип от експерти по предмета на обществената поръчка с главен ръководител при следните изисквания:

* 1. **Главен ръководител:**
* Да има придобита образователно-квалификационна степен "магистър" в една от следните специалности – регионално развитие, архитектура, урбанизъм, икономика, строително инженерство, финанси, икономическа география, социални науки;
* Да е осъществявал/а/ ръководна, експертна, преподавателска или научна дейност в продължение най-малко на 5 години през последните 10 години в областта на устойчивото интегрирано регионално и местно развитие, в т.ч. изработване на социално-икономически и/или екологични анализи, проучвания, стратегии, планове, програми, доклади и оценки в публичния сектор;
* Да притежава познания и опит в подготовката, осигуряването на информация и публичност и оценката на дейности, свързани с провеждането на регионалната политика и прилагането на структурните инструменти на ЕС;
* Да има опит като ръководител на мултидисциплинарен екип от експерти;
* Да притежава добри комуникативни качества.
  1. **Изготвяне на оценки на социално-икономическото въздействие на РПР:**

2.2.1 Състав на екипа:

- трима ключови експерти по социално-икономически анализи и прогнози;

- трима ключови експерти по анализ на състоянието и развитието на базовата инфраструктура;

- трима ключови експерти в областта на публичната администрация или управлението на човешките ресурси.

2.2.2 Ключовите експерти трябва да отговарят на следните изисквания за професионален опит и квалификация:

Ключови експерти

* Да притежават образователно-квалификационна степен „магистър”;
* Да имат минимум 5 години професионален опит през последните 10 г. в областта на стратегическото планиране, изготвянето на анализи и прогнози, свързани с интегрираното регионално и местно развитие или за отделни сектори, доклади за наблюдение и оценки за изпълнението на стратегически документи за регионално и местно развитие, разработването и изпълнението на проекти, допринасящи за устойчивото социално-икономическо развитие на местно или регионално ниво, включително градско развитие, или развитието на европейското териториално сътрудничество;
* Да умеят да работят в екип и да осъществяват ефективно взаимодействие при изпълнение на възложените им задачи.

2.2.3 Участникът следва да представи списък на ключовите експерти за изготвяне на предварителната оценка на всеки регионален план за развитие на район от ниво 2, като включи по един ключов експерт в областите, посочени в т. 2.2.1.

**2.3 Извършване на екологични оценки (ЕО) на РПР:**

2.3.1 Състав и изисквания към колектива:

Участникът следва да предложи колектив от трима експерти и ръководител.

Ръководител на колектива

* Да притежава образователно-квалификационна степен "магистър";
* Да е осъществявал(а) в продължение най-малко на 5 години през последните 10 години някоя от следните дейности, свързани с опазване на околната среда:

- Проектантска дейност;

- Практика в производствени предприятия;

- Експертна дейност, в това число и изработване на експертизи, писмени консултации, доклади по ЕО и/или ОВОС, екологични одити или екологични анализи;

- Преподавателска дейност във висши училища и/или научна дейност;

- Контролна дейност.

* Да има опит като ръководител на колектив от експерти;
* Да притежава добри комуникативни качества.

Членове на колектива от експерти

* Да притежават квалификационна степен “магистър” по специалност, придобита във висши училища по някоя от специалностите, свързани с професионално направление “екология”;
* Да имат стаж по съответната специалност не по-малък от 5 години в рамките на последните 10 години;
* Да притежават опит в научна дейност и/или експертна дейност, включително изработване на експертизи, писмени консултации или екологични анализи и др., в областта на опазване на околната среда;
* Да познават изискванията на действащата българска и европейска нормативна уредба по околна среда и приложимите методически документи.
* Да умеят да работят в екип и да осъществяват ефективно взаимодействие при изпълнение на възложените им задачи.

2.3.2 Отговорности на колектива:

Ръководителят на колектива е отговорен за:

- съобразяването със схема, съгласувана с възложителя, за съвместяване на процеса на планиране и основните процедурни етапи на ЕО, в т.ч. за взаимодействие на екипите по разработване на проектите на РПР, екологичната част на съответния РПР и приложението към екологичната част за оценка на степента на въздействие, когато такова е изискано от компетентния орган по околна среда;

- пълнотата и достоверността на използваната информация за ЕО и избора на методи за ЕО;

- отразяването на резултатите от консултациите;

- обективността на заключението в екологичната част на съответния РПР и предложените мерки, в т.ч. за съобразяване със заключения и мерки към екологичната част за оценка на степента на въздействие върху местообитанията и видовете;

- качеството на цялостната екологична част, съдържаща ЕО на РПР.

Отговорността за пълнотата, достоверността, обективността и качеството на отделните раздели на екологичната част на съответния РПР се носи от експерта, разработил съответния раздел.

2.3.3 Членовете на колектива и ръководителят, изготвили съответните оценки, дават заключение, ръководейки се от принципите за предотвратяване на риска за човешкото здраве и осигуряване на устойчиво развитие, съобразно действащите в страната норми за качество на околната среда.

* 1. **Разработване на основните елементи на оценката за съвместимостта на РПР с предмета и целите на опазване на защитените зони (или степента на въздействие на РПР, върху природните местообитания и местообитанията на видовете - предмет на опазване в защитените зони):**

2.4.1 Състав и изисквания към колектива:

Участникът следва да предложи колектив от един ключов експерт и двама експерти.

Ключов експерт

* Да притежава образователно-квалификационна степен "магистър" по някоя от специалностите в професионално направление "биологически науки".;
* Да е осъществявал(а) в продължение най-малко на 5 години през последните 10 години някоя от следните дейности: научна/ преподавателска дейност и/или експертна дейност, включително изработване на експертизи, писмени консултации или екологични анализи и други в областта на опазване на местообитанията и видовете, включени в приложения № 1 и 2 към ЗБР;
* Да познава действащото българско и европейско законодателство в областта на опазване на околната среда и приложимите методически документи;
* Да има опит в осъществяване на координационни и контролни функции при работа в екип.

Експерти

* Да притежават образователно- квалификационна степен “магистър”;
* Да имат стаж по съответната специалност не по-малък от 5 години;
* Да притежават опит в изработване на експертизи, писмени консултации или екологични анализи и др. в областта на опазване на околната среда и по-специално, в областта на опазване на местообитанията и видовете;
* Да познават действащото българско и европейско законодателство в областта на опазване на околната среда и приложимите методически документи;
* Да познават изискванията на Директива 79/409/ЕЕС на Съвета за опазване на дивите птици и Директива 92/43/ЕЕС на Съвета за съхранение на природните местообитания и на дивата флора и фауна и ръководствата на Европейската комисия за прилагането им;
* Да умеят да работят в екип и да осъществяват ефективно взаимодействие при изпълнение на възложените им задачи.

2.4.2 Компетентният орган може да изиска колективът по т. 2.4.1 да включва експерти с определена компетентност, съобразена със спецификата на РПР.

**8.7.** **Декларация/и за отсъствие на обстоятелствата по чл. 47, ал. 1, т. 1 и ал. 2, т.2а т. 5 и от ЗОП** - *Образец № 4.*

**8.8.** **Декларация/и за отсъствие на обстоятелствата по чл.47, ал.1, т. 2, т.3 и чл.47, ал.2, т. 1, т.3 и т.4 от ЗОП -** *Образец № 5.*

**8.9**. **Декларация/и за отсъствие на обстоятелствата по чл.47, ал.5 от ЗОП -** *Образец № 6.*

\*Когато участникът в процедура е чуждестранно физическо или юридическо лице или техни обединения, декларациите по т.8.4., т.8.5. и т.8.6., които са на чужд език се представят в превод.

**8.10.** **Декларация** за приемане условията в проекта на договора - *Образец № 7*.

**8.11.** **Документ за внесена гаранция за участие** – *Образец № 11.*

**8.12. Предложение за изпълнение на поръчката –** подготвя се от участника на хартиен носител по образеца на Техническо предложение – *Образец № 8.*

**Този документ задължително се поставя в отделен запечатан непрозрачен плик № 2 с надпис «Предложение за изпълнение на поръчката», поставен в плика с офертата.**

**8.13. Предлагана цена за изпълнение на поръчката** – подготвя се от участника на хартиен носител по образеца на Ценово предложение - *Образец № 9*.

**Този документ задължително се поставя в отделен запечатан непрозрачен плик № 3 с надпис «Предлагана цена», поставен в плика с офертата.**

**8.14. Декларация по чл.56, ал.1, т.8 от ЗОП** *\_Образец № 15* .

**8.15. Декларация за съгласие за участие като подизпълнител -***\_(Образец № 16)*

**8.16.** **Декларация по****чл. 83, ал.4 от Закона за опазване на околната среда** по*\_(Образец № 17).*

**8.17**. **Декларация експерти** *\_(Образец № 19).*

**Документите от т.8.1 до 8.11 и 8.14 до 8.17. се поставят в плик № 1 с надпис « Документи за подбор».**